Document ID: /roh_data/filtered/fineweb-2-filterrobots_roh.jsonl.gz/16871

Il discurs saja stà fitg nizzaivel ed averts, ha Putin ditg suenter ch’els han discurrì durant bunamain 90 minutas. Tema dal discurs a New York saja stà la collavuraziun tranter la Russia ed ils Stadis Unids en il cumbat cunter il terrorissem. Els pondereschian communablamain davart mecanissems necessaris per lur collavuraziun.
Putin vul rinforzar l'agid militar per al-Assad
Perina sajan els che la milissa da terror Stadi islamic stoppia vegnir cumbattida. Tar la dumonda tge rolla ch’il president sirian Baschar al-Assad duai giugar, na datti nagin consens. Entant che Putin annunzià dapli sustegn militar per il president, aveva Obama numnà ordavant al-Assad in «tiran», che saja responsabel per la guerra civila en Siria.
RR novitads 06:00